રાજકોટ શહેરની કુલ ચાર સીટમાંથી ભાજપ અને કૉંગ્રેસ બંનેએ બે – બે પાટીદારોને મેદાનમાં ઉતાર્યા છે. ગોવિંદ પટેલને રિપીટ કર્યા છે. તેઓ ત્રીજી વખત રાજકોટ દક્ષિણની બેઠક પરથી લડી રહ્યા છે તો તેમની સામે કૉંગ્રેસે પૂર્વ જિલ્લા કૉંગ્રેસ પ્રમુખ પટેલ દિનેશ ચોવટીયાને ટિકિટ આપી છે. આ સીટ પર ઓબીસી નિર્ણાયક ભૂમિકા ભજવશે. રાજકોટ પૂર્વની સીટ પર ભાજપ અને કૉંગ્રેસ બંનેએ યુવાન પાટીદારને ટિકિટ આપી છે. આમ રાજકોટ શહેરની બે સીટ પર પટેલો વચ્ચે જંગ છે. રાજકોટ ગ્રામ્યમાં ભાજપે ત્રણ ટર્મથી ચૂંટાતા દલિત મહિલા ભાનુબહેન બાબરીયાને કાપીને ગત વખતે કૉંગ્રેસમાંથી લડેલા લાખા સાગઠીયાને ટિકિટ આપી છે અને કૉંગ્રેસે કૉર્પોરેશનના વિરોધ પક્ષના નેતા વશરામ સાગઠીયાને મેદાનમાં ઉતાર્યા છે. કાંટે કી ટકકર આ સીટ પર છે.